Simon de Corbeta

El Simon de Corbeta (Corbeta, ... - Milan, XIV secol) a l'è stad un pitor lombard.

 Biografia 
El se sa de lu che l'ha vivud in del tri-cent lombard, a tegnì un stil assee vegg, che ghe piaseva ai Vescont del temp, e l'era vesin a la scoeula del Simon Senes, che forsi l'è stad so maester. Nassud a Corbeta, l'ha lavorad soratut a Milan, indova che l'è regordad per havé frescad la Gesa di Serv, cont el so fresch pussee famos, La Madona col Bambin, la Santa Catarina, la Sant'Orsola, el San Giorg e 'l devot Teodorich de Coira, che incoeu l'è conservad in la prima sala de la Pinacoteca de Brera, dopo de vesser stad al Musee archeologegh. La soa scoeula l'ha dissegnad anca el meter in Cros de la capella ducala de San Cristofen.

Bibliografia
Toesca Pietro, La pittura e la miniatura nella Lombardia, Milano, 1911
Vismara Guido, Corbetta - Cenni illustrativi, Corbetta, 1926 
Prada Luciano, Città di Corbetta, Corbetta, 1989

 Alter proget 

Categoria:Mort in del XIV secol
Categoria:Pitor lombard